section_heading: Djetinjstvo
paragraph_text: DiCaprio je rođen u Los Angelesu u Kaliforniji kao jedino dijete Georgea DiCapria, underground strip crtača i izdavača stripova, i Irmelin Indenbirken, bivše pravne vježbenice. Njegova majka se preselila iz Oer-Erkenschwicka, Njemačka u SAD tijekom djetinjstva, dok mu je otac talijanskog i njemačkog podrijetla. Ime je dobio prema umjetniku Leonardu da Vinciju, jer je njegova majka stajala ispred da Vincijeve slike u muzeju u Italiji kad je osjetila prvi sinov udarac u utrobi.